stanford-oval/wikipedia huggingface dataset:
טכיקרדיה עלייתית רב-מוקדית
גורמים

הגורם הנפוץ ביותר לטכיקרדיה עלייתית רב מוקדית הוא החמרה של מחלת ריאות חסימתית כרונית. החמרה זו גורמת להיפרטרופיה של חדר ימין ובכך לפגיעה במערכת ההפעלה וההולכה החשמלית של הלב, וכן גורמת לעלייה בהשפעת מערכת העצבים הסימפתטית וכתוצאה מכך לטכיקרדיה. התפתחות של טכיקרדיה עלייתית רב-מוקדית אצל חולה עם כשל נשימתי נחשבת לסימן לפרוגנוזה גרועה.
גורמים נוספים לטכיקרדיה עלייתית רב-מוקדית כוללים:
חולים לאחר אוטם שריר הלב
היפוקלמיה - תת-אשלגן בדם
היפומגנזמיה - תת-מגנזיום בדם
הרעלת דיגוקסין - תרופה המשמשת לטיפול בהפרעות קצב ובאי ספיקת לב
הרעלת תיאופילין - תרופה בעל אינדקס תרפויטי צר (מידת רעילות גבוהה), המשמשת לטיפול במחלת ריאות חסימתית כרונית ועלולה לגרום לסוגים שונים של הפרעות קצב. הרעלה נפוצה לרוב בשל טיפול בהחמרה אקוטית של מחלת ריאות חסימתית כרונית או בשל פגיעה בפינוי התרופה מהגוף.
טיפול

הטיפול בהפרעת קצב זו יתמקד לרוב בטיפול בגורם הבסיסי להופעתה, כלומר - טיפול בהחמרה של מחלת ריאות חסימתית כרונית, טיפול בהחמרה של אי ספיקת לב וכדומה. במקרים מסוימים יינתנו תרופות המאטות את קצב הלב בהן חוסמי תעלות סידן כמו ורפמיל או חוסמי בטא כמו מטופרולול.
ראו גם

קצב צמתי
רפרוף עליות
הערות שוליים

1 2 3 4 5 6 7 8 9 10 11 12  Multifocal Atrial Tachycardia (MAT) "Life in the Fast Lane"
↑  Wandering Atrial Pacemaker (WAP) ECG Review
↑  Multifocal Atrial Tachycardia The new england journal of medicine
↑  Intravenous Verapamil for Treatment of Multifocal Atrial Tachycardia with and without Calcium Pretreatment
↑  A randomized, double-blind, placebo-controlled study of verapamil and metoprolol in treatment of multifocal atrial tachycardia
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הדמיה גרפית של מערכת ההולכה החשמלית של הלב.
טארק רמדאן

| --- | --- |

 לידה:  26 באוגוסט 1962 (בן 62) ז'נבה, שווייץ 
 השקפה דתית:  אסלאם 
 מקום לימודים:  אל-אזהר, אוניברסיטת ז'נבה 
 מנחה לדוקטורט:  Reinhard Schulze 
 מוסדות:  אוניברסיטת פריבור  אוניברסיטת אוקספורד  אוניברסיטת ארסמוס ברוטרדם  אוניברסיטת נוטרדאם  Collège de Saussure 
 עיסוק:  חוקר אסלאם, תאולוג 
 מדינה:  שווייץ 
 www.tariqramadan.com
 
טארק רמדאן (בערבית: طارق رمضان בתעתיק מדויק: טארק רמצ'אן; נולד ב-26 באוגוסט 1962 בז'נבה) הוא פרופסור ללימודי האסלאם בן זמננו בפקולטה ללימודי המזרח באוניברסיטת אוקספורד, שם הוא מלמד גם בפקולטה לתאולוגיה.
ביוגרפיה

רמדאן הוא בנו של סעיד רמדאן ונכדו של חסן אל-בנא, אשר בשנת 1928 ייסד את תנועת האחים המוסלמים במצרים. גמאל אל-בנא, רפורמיסט מוסלמי בעל דעות ליברליות, הוא הדוד רבא שלו. אביו היה דמות קיצונית בולטת באחים המוסלמים, אשר הוגלה על ידי גמאל עבד אל נאצר ממצרים לשווייץ, שם נולד טארק. סעיד רמדאן היה מקורב לסייד קוטב והיה מעורב בקנוניה נגד ממשלת מצרים אשר סייד קוטב נתלה בעקבותיה.
טארק רמדאן למד פילוסופיה, ספרות ומדעי החברה באוניברסיטת ז'נבה, וסיים את התואר שנה מוקדם מהמקובל. הוא סיים תואר שני בפילוסופיה וספרות צרפתית (מושג הסבל בפילוסופיה של ניטשה), ודוקטורט בערבית ולימודי אסלאם. הוא אף למד באוניברסיטה האסלאמית אל-אזהר בקהיר. כמו כן, הוא עמית מחקר בכיר באוניברסיטת דושישה בקיוטו.
רמדאן לימד במכללת דה סוסיר, תיכון בז'נבה, והיה מרצה מן המניין בנושא דת ופילוסופיה באוניברסיטת פרייבורג בין השנים 1996 ל-2003. באוקטובר 2005 החל ללמד בקולג' סנט אנתוני באוניברסיטת אוקספורד כמרצה אורח. בשנת 2005 היה לחוקר בכיר בקרן לוקאהי.
באמצעות כתביו והרצאותיו תרם באופן משמעותי לדיון בסוגיית המוסלמים במערב והתחדשות האסלאם בעולם המוסלמי. הוא פעיל הן ברמה האקדמית והן ברמה העממית בהרצאות רבות ברחבי העולם בנושא צדק חברתי ודיאלוג בין תרבויות. הוא תומך בלימוד מחדש של פרשנות של טקסטים אסלאמיים, מדגיש את אופיים ההטרוגני של המוסלמים במערב ומדגיש את הצורך בתרומתם לחברה המערבית.
רמדאן ייסד את תנועה המוסלמים השווייצרים, בה לקח חלק בסמינרים בין-דתיים וישב בוועדה בנושא "האסלאם והחילוניות".
בשנת 2007 התקבל להיות פרופסור ללימודי האסלאם באוניברסיטת ליידן, אך סירב לקחת את התפקיד, בטענה לסיבות מקצועיות. הוא גם היה פרופסור אורח בנושא "זהות ואזרחות" באוניברסיטת ארסמוס ברוטרדם. פרופסור רמדאן משמש כיום כנשיא צוות חשיבה האירופי EMN - רשת מוסלמית אירופאית בבריסל.
ב-6 ביוני 2007 קנס שופט בית המשפט הפלילי בסיין סן דני הסמוכה לפריז את רמדאן בסכום של 2,500 אירו, באשמת העלבת שני שוטרי משמר הגבול הצרפתי בנמל התעופה שארל דה גול במרץ אותה שנה. נכון ל-2009, הוכרז טארק רמדאן כאישיות לא רצויה בתוניסיה, מצרים וערב הסעודית.
בשנת 2017 פורסם כי רמדאן נעצר ונחקר על ידי רשויות צרפת בעקבות תלונות שתי נשים הטוענות שאנס אותן. בנוסף לתלונות על מעשי אונס, היו תלונות נגדו על הטרדה וניצול מיני, תוך ניצול סמכותו כמורה דרך וכמרצה. ארבע נשים שווייצריות התלוננו שרמדאן הטריד אותן מינית כשהיו קטינות, ושתיים מהן סיפרו שהוא קיים עמן יחסי מין כשהיו בנות 14 ו-15.
רמדאן נשוי ואב לארבעה.
הערות שוליים

↑  אלי לאון, נכדו של מייסד "האחים המוסלמים" חשוד באונס, באתר ישראל היום, ‏31.01.2018
↑  אלדד בק, הגורו של האסלאם האירופי “המתון” מואשם בתקיפת נשים, באתר מידה, ‏19.11.2017
| --- | --- |
בקרת זהויות :  NLI: 987007573238905171  PLWABN: 9810542294105606  BIBSYS: 2128264  BNE: XX1155611  BnF: cb125430198 (data)  CiNii: DA15724230  GND: 123322022  ISNI: 0000 0001 1031 4386  LCCN: n99002025  NKC: uk2006349616  NLA: 56964009  NSK: 000647697  NTA: 200429108  RERO: 02-A003725271  SUDOC: 034703675  VIAF: 95156603   WorldCat (עם VIAF): 95156603
חפצי זוהר

| --- | --- |

חפצי זוהר, 2008
 לידה:  26 באוקטובר 1968 (בת 55) באר שבע, ישראל 
 מדינה:  ישראל ישראל
 מקום מגורים:  באר שבע
 ידועה בשל:  פעילותה הציבורית בתחום החינוך והיותה האשה הראשונה המשמשת ממלאת מקום ראש העיר באר שבע
 השכלה:  תואר ראשון בכימיה מהאוניברסיטה העברית, תואר שני ותואר שלישי בביוכימיה מאוניברסיטת בן-גוריון בנגב
 מקצוע:  מחנכת, מפקחת במשרד החינוך, ביוכימאית, פעילה חברתית
 פרסים והוקרה:  פרס וולף לדוקטורנטים מצטיינים, 1998; אות הבוגר מעורר ההשראה מטעם אוניברסיטת בן-גוריון
 
חפציבה (חפצי) זוהר (נולדה ב-26 באוקטובר 1968) היא ד"ר לביוכימיה מולקולרית המשמשת סגנית וממלאת-מקום ראש העיר באר שבע מאז 2008.
ביוגרפיה

זוהר נולדה וגדלה בבאר שבע, כחפציבה אזולאי. היא התחנכה בעיר, לרבות לימודים לתואר שני ושלישי ומחקר בתחום הביוכימיה המולקולרית.
בשנת 1986 התגייסה לצה"ל ועד שנת 1990 שימשה כקצינה בתפקידי הדרכה שונים בבה"ד 12 עד לתפקיד של מפקדת פלוגת צוערות בקורס קצינות.
בשנים 1990–1993 למדה לתואר ראשון במחלקה לכימיה באוניברסיטה העברית בירושלים, ומיד אחר-כך המשיכה לתואר שני באוניברסיטת בן-גוריון בנגב אותו סיימה בהצטיינות בשנת 1996. בשנת 2002 סיימה לימודים בבית ספר מנדל למנהיגות חינוכית. את הדוקטורט שלה בנושא "קטליזה הטרוגנית במערכות סלולריות צמודות" סיימה באוניברסיטת בן-גוריון בנגב בשנת 2000. במהלך לימודי הדוקטורט שלה, בשנת 1998, זכתה בפרס וולף (מלגה) לדוקטורנטים מצטיינים. במהלך לימודיה עסקה בהוראה ומחקר באוניברסיטה, שימשה כסגנית יו"ר ועד הסגל האקדמי הזוטר הארצי וכיו"ר ועד הסגל האקדמי הזוטר באוניברסיטת בן-גוריון בנגב.
במהלך מחקרה באוניברסיטה פרסמה עשרה מאמרים בכתבי עת מדעיים בינלאומיים. בנוסף, עסקה בתקופת לימודיה בהוראת תלמידים מחוננים, ובשנים 2007–2008 שימשה כמפקחת הארצית על הוראת המחוננים במשרד החינוך. במסגרת זו כתבה והפיצה בשנת 2010, יחד עם שלומית רחמל, לכלל בתי הספר "קווים מנחים לתוכניות לטיפוח המצוינות וההצטיינות בבתי הספר".
ביוגרפיה > קריירה פוליטית

החל משנת 2008, משמשת זוהר כסגנית וממלאת מקום ראש העיר באר שבע, ומחזיקת תיק החינוך. בין השנים 2013–2018 החזיקה גם בתיק הרווחה בעירייה. בנוסף, משמשת כיום כיו"ר ועדת החינוך בעירייה, כמ"מ יו"ר ועדת כספים, כמ"מ יו"ר הוועדה למיגור אלימות, וכמ"מ יו"ר ועדת מל"ח. היא חברה במועצות המנהלים של החברה העירונית "כיוונים", בית יציב ושל פארק קראסו למדע.
היא נשואה לאילן זוהר ואם לשלושה.
פרסים והוקרות בהם זכתה

אות בן-גוריון מטעם אוניברסיטת בן-גוריון בנגב., פברואר, 2017.
פרס וולף לדוקטורנטים מצטיינים.
מפרסומיה הבולטים

מצוינות והצטיינות –אאוריקה גיליון 28, פברואר 2015
חפציבה זוהר ושלומית רחמל "קווים מנחים לתוכניות לטיפוח המצוינות וההצטיינות בבתי הספר".
Binding of Rat Brain Hexokinase to Recombinant Yeast Mitochondria: Identification of Necessary Molecular Determinants
Binding of rat brain hexokinase to recombinant yeast mitochondria: identification of necessary physico-chemical determinants
In self-defence: hexokinase promotes voltage-dependent anion channel closure and prevents mitochondria-mediated apoptotic cell death
הערות שוליים

1 2 3 4  ד"ר חפצי זוהר, באתר עיריית באר שבע
↑  חפצי זוהר, באתר קרן ג'ק, ג'וזף ומורטון מנדל-ישראל/יחידת בוגרי מנדל, 2002.
↑  שרון טל, ד"ר חפצי זוהר: "אני בעיצומה של שליחות", באתר באר שבע נט, 18/9/2018
↑  האגף לתלמידים מחוננים ומצטיינים/שלומית רחמת וד"ר חפצי זוהר, קווים מנחים לתכניות לטיפוח המצוינות וההצטיינות בבתי הספר, באתר מדינת ישראל משרד החינוך, ‏2010
↑  חדשות: Under, אות הבוגר של אוניברסיטת בן גוריון בנגב הוענק לד"ר חפצי זוהר ממלאת מקום וסגנית ראש העיר באר שבע, באתר באר שבע סיטי, 9 פברואר, 2017
↑  אות בן-גוריון מוענק למספר בוגרים בודדים מדי שנה (מתוך מאות אלפי בוגרי האוניברסיטה) "שתרמו תרומה חשובה, ייחודית או מקורית באחד או יותר מהתחומים" שמנויים בתקנון הפרס.
| --- | --- |
בקרת זהויות :  NLI: 987007313641405171  ISNI: 0000 0004 0299 4504  VIAF: 298902481   WorldCat (עם VIAF): 298902481 
ד"ר חפצי זוהר מקבלת את אות הבוגר מעורר ההשראה מידי נשיאת אוניברסיטת בן-גוריון בנגב, פרופסור רבקה כרמי.
טארק עאמר

| --- | --- |

 מדינה:  מצרים 
 
 
טריק חסן נור אלדין עאמר (בערבית: طارق عامر) הוא נגיד הבנק המרכזי של מצרים מאז 27 בנובמבר 2015, לאחר התפטרותו של הנגיד לשעבר הישאם רמיס מתפקידו. עאמר הוא אחיינו של מֻשׁיר (מקביל לפילדמרשל) עבד אל-חכים עאמר, ובנו של אינג' חסן עאמר, לשעבר יו"ר מועדון זמלק. עאמר כיהן כיו"ר מועצת הבנק הלאומי במצרים משנת 2008 ועד התפטרותו בשנת 2013.
טארק עאמר הוא בעל תואר ראשון בכלכלה וניהול מהאוניברסיטה האמריקאית בקהיר.
נגיד הבנק המרכזי

עאמר מילא את תפקיד סגן נגיד הבנק המרכזי בתקופת פרוק אל-אוקדה, משנת 2003 עד 2008. הוא היה המועמד הבולט ביותר לרשת אותו, יחד עם הישאם רמיז, ומוחמד ברקת, והוא נכנס לתפקיד הנגיד ב־27 בנובמבר 2015, לאחר התפטרותו של הישאם רמיז מתפקידו, ולאחר שנשיא מצרים עבד אל-פתאח א-סיסי מינה אותו לכהן בתפקיד נגיד הבנק המרכזי.
פועלו

יזם הדפסה מחודשת של שטר לירה מצרית ושטר חצי לירה מצרית.
ערך שינוי קל בצורת השטרות לעריכים עשרים לירה וחמישים לירה מצרית.
יזם ליברליזציה של שער החליפין במלואו שייקבע על פי כוחות ההיצע והביקוש בשוק הכסף (שער צף ללירה) ב-3 בנובמבר 2016.
הערות שוליים

↑  יו"ר הבנק הלאומי של מצרים הודיע על התפטרותו, באתר ערוץ 7, 3 בפברואר 2013
↑  "Alumnus Tarek Amer '80 Appointed Central Bank Governor". אורכב מ-המקור ב-2016-11-07. נבדק ב-2016-11-10.
↑  "طارق عامر.. نجل شقيق المشير "محافظًا للبنك المركزى"".
↑  בלומברג, מצרים: הבורסה זינקה בעקבות התגברות הציפיות לפיחות עוד השבוע, באתר כלכליסט, 3 באוקטובר 2016
↑   בלומברג, מצרים העלתה את הריבית - המשקיעים הזרים הזרימו מיליארד דולר למדינה, באתר TheMarker‏, 29 במאי 2017
↑  דבר ראשון, ‏מצרים ביצעה פיחות דרמטי על מנת לעמוד בדרישות קרן המטבע, באתר דבר העובדים בארץ ישראל, 4 בנובמבר 2016
טארק עבד אלחי

טארק רפיק עבד אלחי (1938–1993) היה ראש המועצה המקומית של טירה וראש העירייה הראשון שלה.
קורות חיים

עבד אלחי נולד בטירה שבמשולש. אביו רפיק שיח' נג'יב היה ממנהיגי היישוב טירה, וסבו, שיח' נג'יב, המוח'תאר של היישוב וממנהיגי מאורעות תרפ"א. הוא למד בבית הספר מקוה ישראל. עבד בתור מורה באום אל-פחם ובשנות ה-70 מונה למנהל חטיבת ביניים בטירה.
בשנת 1973 נבחר לכהן כראש המועצה המקומית בטירה. כראש מועצה הוא יצא נגד התבססות של אלפי ערבים עזתים בטירה. לקראת יום האדמה היה בין ראשי המועצות שהתנגדו להפגנות בלתי חוקיות וטען שהשלטונות לא נתנו גיבוי מספיק לרוב הדומם שהתנגד להפגנות. בעקבות התנגדותו להפגנות נעשה ניסיון להדיח אותו מתפקידו. עבד אלחי היה מראשי הוועד הארצי של ראשי הרשויות הערביות בישראל והיה חתום עימם על הדרישה שישראל תהיה מדינה דו לאומית. במהלך כהונתו הוא הקים אצטדיון כדורגל בטירה. בבחירות בשנת 1978 הוא לא נבחר לראשות המועצה והוא עבר לנהל את חטיבת הביניים ביישוב.
הוא נבחר שוב לראש מועצת טירה בשנת 1982 וכיהן בתפקיד זה עד מותו בשנת 1993. בתקופת כהונתו הפכה טירה לעיר ולמוקד של כל האזור, המסחר התפתח ונבנו תשתיות ומוסדות בהיקף משמעותי (פרויקט ביוב ראשון במגזר הערבי, מגרש כדורגל וכבישים). במהלך כהונתו, בשנת 1991, הוכרה טירה כעיר.
את דרכו הפוליטית החל במפא"י, והמשיך במפלגת העבודה, אך בשלב מסוים הצטרף לחזית הדמוקרטית לשלום ולשוויון (חד"ש). הוא תמך באופן נלהב בשוויון זכויות לערביי ישראל ובהקמת מדינה פלסטינית לצד מדינת ישראל, וקידם דו-קיום בין ערבים ליהודים. עבד אלחי היה הראשון שהכריז על יום השלום בטירה בהשתתפות יהודים וערבים מכל רחבי ישראל.
בשנות ה-80 נפגש עבד אלחי עם יאסר ערפאת בתוניס באופן חשאי, זאת למרות החוק נגד מפגשים עם אנשי אש"ף ועודד את ערפאת לקדם את תהליך השלום.
כיום משמש כביש 554, שראשיתו במחלף הכניסה לטירה מכביש 444, ככביש הנקרא על שמו של טארק עבד אל חי.
חיים אישיים

טארק עבד אלחי היה נשוי פעמיים. אשתו השנייה היא מהא מבית אבו ערוק.. בנו, מאשתו הראשונה, עורך הדין מאמון עבד אלחי, מכהן כראש עיריית טירה מאז שנת 2008.
הערות שוליים

↑  מנחם שמואל, ראש מועצה ערבי תובע לסלק ערבים חזרה לעזה, מעריב, 28 בינואר 1975
↑  מנחם שמואל, בקלנסואה פתחו המתפרעים באש על שוטרים; 1 נהרג בטירה, מעריב, 31 במרץ 1976
↑  מנחם רהט, רק"ח חותרת להדחות בישובים שראשיהם התנגדו לשביתה, מעריב, 20 באפריל 1976
↑  מנחם רהט, ישראל מדינה דו לאומית קובעים ראשי מועצות ערביות, מעריב, 7 ביוני 1976
↑  אהרן דולב, טירה: ערבים ויהודים והכדור באמצע, מעריב, 28 בנובמבר 1980
↑  דוד לביא, קבלת שבת בטירה, מעריב, 13 בדצמבר 1990
↑  מוחמד חליליה, המאבק על הואקף, דבר, 6 במאי 1983
↑  פאוזי אבו טועמה, אשת העסקים החזקה של השרון: "פעם היה כבוד בין אנשים, היום הכול זה כסף", באתר mynet‏ כפר סבא, 11 במרץ 2022
| --- | --- |
בקרת זהויות :  NLI: 987012814677005171
טקס פרסי אופיר לשנת 2016

| --- | --- |

 תאריך:  22 בספטמבר 2016
 מיקום:  המשכן לאמנויות הבמה,  אשדוד, ישראל ישראל
 מנחים:  גורי אלפי
 רשת שידור:  ערוץ 24 וערוץ 2
 אורך הטקס:  שלוש שעות ו-33 דקות
 רייטינג:  5.2%
 המועמדים והזוכים הבולטים
 סרט עלילתי:  "סופת חול", עילית זקצר
 הבמאי הטוב ביותר:  עילית זקצר, "סופת חול"
 סרט קצר:  "אנה", אור סיני
 תסריט:  רמה בורשטין, "לעבור את הקיר"
 זכייה במספר הפרסים הרב:  6 - "סופת חול"
 מספר המועמדויות הרב:  12 - "אבינו" ו"סופת חול"
 →2015 2017← פרס אופיר
טקס פרסי האקדמיה לקולנוע ה-27 על-שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-22 בספטמבר 2016 באשדוד. הפרסים הוענקו מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.
הטקס, בהנחיית גורי אלפי, שודר בשידור ישיר בערוץ 24 ומאוחר יותר באותו ערב בערוץ 2 (קשת). הטקס נערך במשכן לאמנויות הבמה שבאשדוד.
פרס על מפעל חיים הוענק לבמאי, המפיק והתסריטאי דן וולמן.
הטקס

במהלך הטקס עזבה שרת התרבות מירי רגב את האולם כיוון שתאמר נפאר ויוסי צברי ביצעו בו את השיר "אני לא פוליטי", שבו שולב קטע משיריו של מחמוד דרוויש משום שלדבריה, "יש לי הרבה כבוד וסבלנות לאחר, אבל אין בי שמץ סבלנות לדרוויש ולכל מי שרוצה לחסל את עמי או מדינתי". במהלך נאומה נטשו חלק מהנוכחים את האולם. בתגובה על דבריה סרבה השחקנית רובא בלאל-עספור לעלות לבמה כשזכה הסרט "סופת חול" בפרס הסרט הטוב ביותר ואמרה שהיא אינה מוכנה לחלוק במה עם רגב בשל דבריה.
זוכים ומועמדים

| הסרט הטוב ביותר | הבמאי הטוב ביותר |
| --- | --- |
 "סופת חול" – עילית זקצר "שבוע ויום" – אסף פולונסקי  "אבינו" – מני יעיש  "מעבר להרים ולגבעות" – ערן קולירין  "לעבור את הקיר" – רמה בורשטין:  עילית זקצר – "סופת חול" אסף פולונסקי – "שבוע ויום"  מני יעיש – "אבינו"  ערן קולירין – "מעבר להרים ולגבעות"  רמה בורשטין – "לעבור את הקיר"
השחקן הטוב ביותר: השחקנית הטובה ביותר
 מוריס כהן "אבינו" בני אבני – "להציל את נטע"  יורם חטב – "נמל בית"  שי אביבי – "שבוע ויום"  תאמר נפאר – "ג'נקשן 48":  נועה קולר – "לעבור את הקיר" יבגניה דודינה – "שבוע ויום"  אניה בוקשטיין – "לב שקט מאוד"  ליהי קורנובסקי – "הפורצת"  למיס עמאר – "סופת חול"
שחקן המשנה הטוב ביותר: שחקנית המשנה הטובה ביותר
 תומר קאפון – "שבוע ויום" אביב אלוש – "ישמח חתני"  אלון דהן – "אבינו"  דודו טסה – "הכל שבור ורוקד"  שמיל בן ארי – "נמל בית":  רובא בלאל-עספור – "סופת חול" אורנה בנאי – "ישמח חתני"  יאנה יוסף – "הרמוניה"  רותם זיסמן-כהן – "אבינו"  שירי נדב נאור – "מעבר להרים ולגבעות"
התסריט המקורי הטוב ביותר: העריכה הטובה ביותר
 רמה בורשטין – "לעבור את הקיר" איתן גרין – "חדרי הבית"  אסף פולונסקי – "שבוע ויום"  ארז תדמור ושלמה אפרתי – "נמל בית"  מני יעיש – "אבינו"  עילית זקצר – "סופת חול"  ערן קולירין – "מעבר להרים ולגבעות":  שירה ארד – "אבינו" אריק להב ליבוביץ – "מעבר להרים ולגבעות"  טלי הלטר-שנקר – "שבוע ויום"  יעל חרסונסקי – "לעבור את הקיר"  רונית פורת – "סופת חול"
הסרט התיעודי הטוב ביותר: התיעודי הקצר הטוב ביותר
 "פרינסס שואו" – עידו הר "המתנחלים" – שמעון דותן  "מיסטר גאגא" – תומר הימן  "עד קצה הזריחה" – סילבן ביגלאייזן  "פוטו פרג'" – קובי פרג':  "מוות בבאר שבע" – טלי שמש ואסף סודרי "אל תוך הרשת האפלה" – דוקי דרור וצחי שיף  "בית האילמת" – תמר קיי  "שלושה אחים ומערה" – תמר טל  "שבוע 23" – אוהד מילשטיין
הליהוק הטוב ביותר: הסרט הקצר הטוב ביותר
 לימור שמילה – "סופת חול" אורית אזולאי – "ברש"  אורית אזולאי – "מעבר להרים ולגבעות"  לימור שמילה – "אבינו"  מיכל קורן – "לעבור את הקיר":  "אנה" – אור סיני "אשת השגריר" – דינה צבי-ריקליס  "גבולות" – דנה לרר  "ולתפארת מדינת ישראל" – יניב סגלוביץ'  "מיומנו של צלם חתונות" – נדב לפיד  "עם הפנים לקיר" – עלמוורק דוידיאן
הפסקול הטוב ביותר: המוזיקה המקורית הטובה ביותר
 איתי אלוהב וגיל תורן – "ג'אנקשן 48" אביב אלדמע ואיתי אלוהב – "הרמוניה"  אולג קייסרמן ורונן נגל – "אבינו"  אלכס קלוד, דניאל מאיר ומוטי חפץ – "לעבור את הקיר"  תולי חן ואביב אלדמע – "הכל שבור ורוקד":  תאמר נפאר ואיתמר ציגלר – "ג'אנקשן 48" אהובה עוזרי ושאול בסר – "ישמח חתני"  אורי בראונר כנרות – "הכל שבור ורוקד"  פרנק חיים אילפמן – "אבוללה"  רן בגנו – "סופת חול"
עיצוב אומנותי הטוב ביותר: הצילום הטוב ביותר
 ניר אדלר – "סופת חול" אייל אלחדד – "אבינו"  אמיר ירון – "תיקון"  סלים שחאדה – "ג'אנקשן 48"  שונית אהרוני – "הרמוניה":  שי גולדמן – "תיקון" אמנון זלאיט – "ג'אנקשן 48"  ירון שרף – "הרמוניה"  רם שוויקי – "אבינו"  שי פלג – "סופת חול"
האיפור הטוב ביותר: עיצוב התלבושות הטוב ביותר
 כרמית בוזגלו – "סופת חול" אור ספיר – "אבוללה"  אתי בן נון – "לעבור את הקיר"  ורד מבורך – "ישמח חתני"  מירב בשושה הורביץ – "אבינו":  חוה לוי – "לעבור את הקיר" אופיר חזן – "הרמוניה"  חן גלעד – "סופת חול"  ירון אריה – "ברש"  רונה דורון – "ישמח חתני"
זכיות מרובות

להלן הסרטים אשר זכו בשני פרסים או יותר:
| שם הסרט | מספר הפרסים |
| --- | --- |
סופת חול: 6
לעבור את הקיר: 3
אבינו: 2
ג'אנקשן 48: 2
הערות שוליים

↑  אלכסנדר כץ, אחרי עונה חלשה ונטולת עניין: רק 25.6% לגמר 'אמזונס', באתר אייס, 25 בספטמבר 2016
↑  איתמר חדד‏, ביזיון בטקס פרסי אופיר 2016: רגב צעקה על הקהל: "יש פה הרבה גרבוזים ואורשרים", באתר וואלה, 22 בספטמבר 2016
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
יאסין סלמאני

יאסין סלמאני (בפרסית: یاسین سلمانی; נולד ב-27 בפברואר 2002 בגורגאן שבאיראן) הוא כדורגלן איראני המשחק בעמדת הקשר בקבוצת ספאהאן מליגת העל האיראנית.
קריירת מועדונים

סלמאני גדל במחלקת הנוער של ספאהאן. בשנת 2019 החל לשחק בקבוצה הבוגרת של המועדון במסגרת ליגת העל האיראנית.
קריירה בינלאומית

סלמאני היה חלק מסגל נבחרת איראן עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר.
יאסין בנזיה

יאסין בנזיה (נולד ב-8 בספטמבר 1994) הוא כדורגלן אלג'יראי המשחק בעמדת החלוץ בקרבאך.
קריירת מועדונים

בעקבות קמפיין גביע העולם בכדורגל עד גיל 17 לשנת 2011 בנזיה חתם ב-27 באוקטובר 2011 על חוזה לשלוש שנים בשורותיה של קבוצת אולימפיק ליון. בנזיה ערך את הופעת הבכורה שלו במדיה ב-20 במאי 2012 במשחק ליגה נגד ניס.
ב-31 באוגוסט 2015 חתם בנזיה בליל.
נבחרת אלג'יריה

בינואר 2016 נשיא ההתאחדות לכדורגל באלג'יריה נתן את האפשרות לבנזיה לשחק עבור הארץ שבה נולד או עבור אלג'יריה עקב מוצאו. בחודש מרץ פיפ"א אישרה את בקשתו לבחור לשחק עבור נבחרת אלג'יריה. ב-26 במרץ רשם את הופעתו הראשונה במדים הלאומיים נגד נבחרת אתיופיה במסגרת מוקדמות הגביע אפריקה לאומות 2017. את שערו הראשון כבש ב-2 ביוני נגד נבחרת סיישל.
טאקומה נישימורה (כדורגלן)

ערך זה עוסק בכדורגלן יפני. אם התכוונתם לאישיות אחרת בשם זה, ראו .
טאקומה נישימורה (ביפנית: 西村 拓真, נולד ב-22 באוקטובר 1996 נגויה באאיצ'י) הוא כדורגלן יפני, המשחק כחלוץ בוגאלטה סנדאי.
קריירה > בליגה היפנית

טאקומה החל לשחק כדורגל מגיל 4. בשנת 2012, נכנס לבית הספר לכדורגל של טויאמה. בדצמבר 2014 הוזמן למועדון הכדורגל וגאלטה סנדאי מליגת העל היפנית בכדורגל. ב-18 בספטמבר 2016 הבקיע את שער הבכורה שלו במדי הקבוצה במשחק המחזור ה-12 נגד ואנפורה קופו. ב-11 באפריל 2017 הבקיע לראשונה צמד במשחק בודד והתבלט מאז כחלוץ מרכזי בקבוצה.
קריירה > בצסק"א

ב-31 באוגוסט 2018 חתם בצסק"א מוסקבה הרוסית בחוזה למשך 4 שנים. את הופעת הבכורה שלו ערך במשחק הדרבי נגד ספרטק מוסקבה, כשנכנס כמחליף בדקה ה-83, ב-23 בספטמבר 2018, במשחק שהסתיים בשוויון 1:1. את שער הבכורה הבקיע במשחק המחזור ה-19 נגד רובין קאזאן, ב-9 במרץ 2019.
קריירה > השאלה וחזרה ליפן

בינואר 2020 הושאל לקבוצת פורטימוננסה מליגת העל הפורטוגזית למשך חצי שנה. בהמשך הושאל למשך עונה אחת בקבוצת האם שלו וגאלטה סנדאי מהליגה היפנית, בפברואר 2021 נרכש על ידיה.
סטטיסטיקה > סטטיסטיקת משחק

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
נכון ל-9 במרץ 2019:
| מועדון | עונה | ליגה | ליגה> הופעות | ליגה> שערים | גביע לאומי> הופעות | גביע לאומי> שערים | גביע הליגה> הופעות | גביע הליגה> שערים | טורניר יבשתי> הופעות | טורניר יבשתי> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| וגאלטה סנדאי | 2015 | ליגת J1 | 0 | 0 | 0 | 0 | 1 | 0 | - | - | - | - | 1 | 0 |
| וגאלטה סנדאי | 2016 | ליגת J1 | 12 | 1 | 0 | 0 | 2 | 0 | - | - | - | - | 14 | 1 |
| וגאלטה סנדאי | 2017 | ליגת J1 | 28 | 2 | 0 | 0 | 10 | 2 | - | - | - | - | 38 | 4 |
| וגאלטה סנדאי | 2018 | ליגת J1 | 24 | 11 | 1 | 0 | 5 | 2 | - | - | - | - | 30 | 13 |
| וגאלטה סנדאי | סך הכל | סך הכל | 64 | 14 | 1 | 0 | 18 | 4 | - | - | - | - | 83 | 18 |
| צסק"א מוסקבה | 2018/2019 | הפרמייר ליג הרוסי | 5 | 1 | 1 | 0 | 0 | 0 | ‏- | ‏- | ‏ | ‏ | 6 | 1 |
| צסק"א מוסקבה | 2019/2020 | הפרמייר ליג הרוסי | 0 | 0 | 0 | 0 | 0 | 0 | ‏- | ‏- | ‏ | ‏ | 0 | 0 |
| צסק"א מוסקבה | סך הכל | סך הכל | 5 | 1 | 1 | 0 | 0 | 0 | - | - | - | - | 6 | 1 |
| סך הכל בקריירה | סך הכל בקריירה | סך הכל בקריירה | 69 | 15 | 1 | 0 | 18 | 4 | - | - | - | - | 88 | 19 |
הערות שוליים

↑  פרופיל באתר ליגת העל היפנית (ביפנית)
↑  【仙台】富山第一・西村が練習参加“合格”目指すスポーツ報知, (2014年12月4日) 2014年12月22日閲覧。
↑  ゲキサカ
↑  仙台練習参加の西村　驚きのシュート精度nikkansports.com, (2014年12月13日) 2014年12月22日閲覧。
↑  富山第一高校 西村拓真選手 2015シーズン新加入内定のお知らせ, ベガルタ仙台
↑  仙台　６選手が海外研修へ　佐々木と常田はユトレヒト, スポニチアネックス
↑  仙台ＦＷ西村２発、名古屋の反撃耐えしのぎ２位浮上日刊スポーツ（2018年4月11日）
↑  西村“覚醒”2桁ゴール!!関口1G1A、ハーフナーも移籍後初弾の仙台、4発で湘南に逆転勝利ゲキサカ（2018年8月15日）
↑  西村拓真選手 PFC CSKAモスクワ（ロシア）へ 完全移籍のお知らせ - ベガルタ仙台公式サイト、2018年8月31日
↑  Такума Нисимура — в ПФК ЦСКА - CSKAモスクワ公式サイト、2018年8月31日
↑  Nippon Sports Kikaku Publishing inc./日本スポーツ企画出版社, "J1&J2&J3選手名鑑ハンディ版 2018 (NSK MOOK)", 7 February 2018, Japan, ISBN 978-4905411529 (p. ?100 out of 289)
↑  Nippon Sports Kikaku Publishing inc./日本スポーツ企画出版社, "2017 J1&J2&J3選手名鑑 (NSK MOOK)", 8 February 2017, Japan, ISBN 978-4905411420 (p. 100 out of 289)
↑  "Takuma Nishimura". soccerway.com. Soccerway. נבדק ב-26 באוגוסט 2018. {{cite web}}:  (עזרה)
טארק חאמד

טארק חאמד (בערבית: طارق حامد; נולד ב-24 באוקטובר 1988) הוא כדורגלן מצרי המשחק בעמדת הקשר הגנתי בדמאכ ובנבחרת מצרים.
קריירת מועדונים

חאמד הצליח לזכות במדי סמוחה הן באליפות מצרים והן בגביע המצרי.
ב-2014 חאמד חתם במדי א-זמאלכ. אף על פי ששותף במשחקי הקבוצה לרוב כמחליפו של איברהים סלאח, הוא הפך לאחד השחקנים המשמעותים בקבוצה. הקהל החל לקרוא לו מייג'ור גנרל בעקבות היכולת הטובה שהציג בקישור הקבוצה.
ביולי 2022 חתם חאמד באל-איתיחאד הסעודית.
נבחרת מצרים

חאמד ערך את הופעת הבכורה שלו במדי נבחרת מצרים במשחק נגד נבחרת קטר.
תארים

אליפות מצרים (3): 2014/15, 2019/20, 2020/21
הגביע המצרי (2): 2014/15, 2015/16
הסופר קאפ המצרי (1): 2016